BASES REGULADORAS DO PROGRAMA DEPO RÚARTE 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/05/2016)

No artigo 2 da Lei 13/2008, de 3 de decembro, de servizos sociais de Galicia, defínense os servizos sociais como un conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida e á participación social de toda a poboación galega, mediante intervencións que permitan o logro dos obxectivos marcados nesta lei. Así mesmo, dispón que os poderes públicos fomentarán, no ámbito dos servizos sociais, o desenvolvemento de actuacións solidarias por parte de entidades de iniciativa social, sempre que se axusten aos requisitos de autorización, calidade e complementariedade establecidos na citada lei. Na Lei 6/2012, de 19 de xuño, de xuventude de Galicia, establécese no seu artigo 1.2 que as políticas públicas dirixidas á xuventude terán como finalidade mellorar a calidade de vida da xente nova, especialmente a través do acceso á información en materia xuvenil e mediante a participación activa das mozas e mozos no desenvolvemento sustentable, económico e social da Comunidade Autónoma de Galicia. No seu artigo 34 recóllese que, no marco dos principios recollidos no artigo 2 da Lei 7/1985, de 2 de abril, de bases do réxime local e de conformidade co establecido na lexislación de Galicia en materia de réxime local, as entidades da Administración local poderán asumir diferentes competencias en materia de xuventude como a creación, o mantemento e a xestión das actividades, servizos e equipamentos dirixidos á mocidade que se consideren necesarios para garantir unha política integral de xuventude ou a promoción e o impulso do asociacionismo xuvenil como canle de participación en todas as ordes da vida municipal. A Deputación de Pontevedra, a través do Servizo de Cohesión Social e Xuventude, convoca a primeira edición do programa de dinamización xuvenil “Depo RúARTE”, ofrecendo aos concellos de menos de 50.000 habitantes diferentes actividades dinamizadoras para a mocidade. Constitúe o obxecto destas bases a regulación da convocatoria pública, por parte da Deputación, relativa ao programa “Depo RúARTE” 2016, de dinamización xuvenil, que ten por finalidade levar a cabo actividades educativas e de lecer que atendan as demandas do colectivo xuvenil da provincia de Pontevedra, ofrecéndolles un espazo de encontro e intercambio de experiencias, así como novas alternativas de lecer que potencien movementos de participación e cooperación social. Todos os concellos da provincia de Pontevedra de menos de 50.000 habitantes poderán sumarse ao programa mediante un acordo de adhesión. Cada concello poderá escoller unicamente unha das actividades ofertadas no catálogo do programa. Estas entidades locais, ao se adheriren, terán a obriga de cumprir as bases do programa, de prestar as súas instalacións e de proporcionar os medios materiais que lle sexan requiridos para o correcto desenvolvemento da actividade escollida nos termos que se recollan no catálogo. Os concellos adheridos aceptan darlles rexistro de entrada ás solicitudes presentadas por todas as persoas interesadas en participar na actividade que a institución municipal escolla, así como as condicións que se establecen nestas bases e no catálogo do programa. Os concellos deberán cubrir o modelo de acordo de adhesión que se facilita no Rexistro xeral da Deputación, no da súa sede de Vigo ou na páxina www.depo.es.Estes modelos tamén deberán entregarse no Rexistro xeral da institución provincial: Tamén se poderán presentar a través dos procedementos establecidos no artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común. No caso de remitirse por correo postal (ao Rexistro da Deputación) este deberá ser certificado co selo de Correos no formulario para garantir que a data de remisión está incluída no prazo de presentación de solicitudes da orde de convocatoria. En caso de que o selo non se recolla no formulario terase en conta a data de recepción da solicitude de adhesión. O prazo de presentación dos acordos de adhesión será de 15 días naturais seguintes á publicación destas bases no Boletín Oficial da Provincia de Pontevedra (BOPPO) Se o último día do prazo coincidise en festivo este prorrogaríase ata o seguinte día hábil. As actividades ofertadas irán destinadas, principalmente, ás mozas e mozos de 14 a 30 anos de idade, ambos inclusive, empadroados no concello solicitante. Tamén poderán beneficiarse do programa as mozas e mozos empadroados noutros concellos, sempre que presenten a solicitude no rexistro xeral do concello no que se leve a cabo a actividade, (ver base “Sétima. Procedemento de concesión”) no que desexan realizar a actividade; tendo preferencia as persoas do propio concello. Tamén poderán beneficiarse do programa aquelas persoas que, de superaren o requisito de idade, estivesen interesadas nas actividades, sempre que quedasen prazas vacantes. As persoas participantes deberán cubrir o formulario de solicitude, que poderán obter no concello ou ben a través da web www.depo.es.Estes formularios deberán presentarse nos prazos establecidos polo propio concello no que se oferte a actividade escollida. Cada concello establecerá os seus propios prazos de presentación de solicitudes, e as datas e horarios nos que se realizarán as actividades, que se desenvolverán desde o remate do curso escolar (finais de xuño) ata principios de setembro. A solicitude deberá achegarse coa seguinte documentación: No caso de querer participar en diferentes concellos deberase cubrir unha solicitude en cada un deles e entregalas no rexistro correspondente. Os concellos adheridos deberán achegar a seguinte documentación: 1.—Unha vez que o concello estableza o prazo de presentación de solicitudes informará ao Servizo de Cohesión Social e Xuventude, a través de correo electrónico, deste prazo, para que teña máis difusión a través da web www.depo.es. O prazo de presentación de solicitudes poderá iniciarse a partir do mes de maio e terá que pecharse como mínimo unha semana antes do inicio da actividade.2.—Unha vez rematado o prazo establecido a persoa responsable do programa desde o Concello deberá remitir a seguinte documentación ao Servizo de Cohesión Social e Xuventude: a) Como mínimo unha semana antes do inicio da actividade o Concello deberá remitir por correo electrónico unha folla de cálculo (que se facilitará previamente desde a Deputación) na que se recollan todos os datos das solicitudes seguindo a orde de rexistro de entrada. b) Xunto coa folla de cálculo deberanse remitir as solicitudes escaneadas para comprobar algún dato se fose preciso. c) Finalmente deberán enviar por correo postal as solicitudes orixinais coa documentación requirida ao Servizo de Cohesión Social e Xuventude. A empresa adxudicataria encargarase de contactar coas persoas seleccionadas, tralo listado definitivo confeccionado polo Servizo de Cohesión Social e Xuventude. O servizo instrutor dos expedientes será, de acordo coa competencia para coñecer e resolver as solicitudes, o Servizo de Cohesión Social e Xuventude. A adxudicación e aprobación levarase a cabo na Xunta de Goberno. Desde a institución provincial elaborarase a lista definitiva de participantes, coas solicitudes presentadas en prazo, e tendo en conta os seguintes criterios: 1) Rapazas e rapaces de 14 a 30 anos de idade empadroados no concello no que se vaia desenvolver a actividade 2) Rapazas e rapaces non empadroados no concello no que se leve a cabo a actividade, de 14 a 30 anos de idade 3) Persoas empadroadas no concello no que se vaia desenvolver a actividade que non cumpran o requisito de idade 4) Persoas non empadroadas no concello no que se leve a cabo a actividade que non cumpran o requisito de idade Terase sempre en conta a data de rexistro das solicitudes dentro de cada unha das categorías. “Depo RúARTE” é un programa de dinamización xuvenil que consiste en lles ofrecer aos concellos de menos de 50.000 habitantes da provincia de Pontevedra diferentes actividades modernas e innovadoras que esperten o interese das persoas entre 14 e 30 anos. Tratarase de crear un espazo alternativo de lecer para as xeracións máis novas, favorecendo as relacións individuais, comunitarias e sociais entre elas. As actividades deberán contar cun mínimo de 10 participantes para poder levarse a cabo. O máximo de prazas por actividade variará segundo a actividade elixida (ver catálogo). En ningún momento se poderá baixar do mínimo establecido; no caso de que isto acontecese, o concello ou a empresa deberán contactar inmediatamente co Servizo de Cohesión Social e Xuventude da Deputación; o mesmo no caso de que as solicitudes non cheguen aos mínimos esixidos, podendo así valorar as alternativas posibles antes da anulación da actividade. Os concellos disporán de 3 meses (desde mediados de xuño a mediados de setembro) para realizar a actividade escollida, dividindo as sesións segundo lles conveña. Todas as actividades están recollidas no catálogo do programa publicado na páxina www.depo.es, divididas nas seguintes áreas: Cada unha delas terá unha duración de 25 horas e ofertaranse a través dunha empresa especializada na materia, responsable da execución, coordinación e avaliación do programa. Ao remate de cada actividade farase entrega dunha credencial de participación. As horas lectivas de todas as actividades terán ata o 15 de setembro, inclusive, para rematar a súa impartición. Unha vez rematadas terá lugar o I Certame Xuvenil Depo RúARTE, que dará paso á clausura do programa, a través do que se mostrará o aprendido nas actividades realizadas. Co fin de promover, xerar e articular espazos públicos integrais de xuventude que xurdan do recoñecemento da mocidade en toda a súa diversidade todas as persoas que se acheguen terán a oportunidade de formar parte. Só poderá haber unha persoa representante de cada concello, que participará no concurso competindo co resto de actuacións ou traballos presentados dentro da mesma categoría: MúsicARTE, RúARTE, UrbanARTE, CreARTE, CociñARTE. Non obstante, o resto de traballos realizados poderán expoñerse no certame sen que participen no concurso. Dentro de cada categoría seleccionarase un finalista, que obterá o correspondente premio. Unha vez escollidos os traballos máis destacados de cada categoría escollerase unha única ou único gañador do certame, a quen se lle entregará o correspondente premio. Os premios e os protocolos de entrega serán definidos e pautados polo Servizo de Cohesión Social e Xuventude. A empresa adxudicataria terá a obriga de achegar en cada actividade: A empresa adxudicataria será a responsable de coordinar coa persoa encargada do concello todo o referente ao programa e de realizar as comunicacións necesarias para informar a cada participante do día, da hora e do lugar da súa realización. Achegar os materiais que se esixan no catálogo, como aqueles que deberá presentar a empresa. A empresa será a encargada da coordinación e xestión do I Certame Depo RúARTE en colaboración co Servizo de Cohesión Social e Xuventude e seguindo as pautas marcadas desde a Deputación. A contía consignada para o programa “Depo RúARTE”, que se regula nesta orde, ascende no ano 2016 a cen mil (100.000,00) euros, con cargo á aplicación 16/231.2311.227.07 do Orzamento ordinario desta institución provincial, sen prexuízo de que este crédito se amplíe. Do orzamento do programa, 78.000 euros destinaranse ao desenvolvemento das actividades e os 22.000 euros restantes reservaranse para a xestión e realización do certame final. A Deputación establece a convocatoria do programa “Depo RúARTE” no marco de actividades de dinamización xuvenil, ofertando inicialmente un total de 60, que poderán incrementarse en base ao prezo definitivo da empresa adxudicataria para cada unha delas. No suposto de que o número total de actividades ofertadas nesta convocatoria non se cubrise, esta institución reservarase o dereito de cubrilas con concellos que teñan a suficiente demanda para realizar outra das actividades ofertadas, nunha segunda edición do impartido inicialmente ou establecendo un novo prazo de solicitude ao que poderían optar todos os concellos da provincia de Pontevedra de menos de 50.000 habitantes. Deberanse facer constar a organización e a colaboración do organismo provincial mediante a inclusión da súa imaxe institucional en toda a publicidade que se elabore, de conformidade co artigo 31 do Regulamento da Lei 38/2003, de 17 de novembro, xeral de subvencións. Para todo o relacionado con este tema poden dirixirse ao seguinte enderezo de correo electrónico: comunicacion@depo. es. Este programa terá vixencia ata o 31 de outubro de 2016. Tamén, ademais da lexislación citada, poderá ser de aplicación a que sexa pertinente.